钦定古今图书集成/明伦汇编/家范典/第016卷 > 《梁太祖父子论》前人
## 钦定古今图书集成/明伦汇编/家范典/第016卷 > 《梁太祖父子论》前人

呜呼！《春秋》之法，是非与夺之际，难矣哉！或问：梁太祖
以臣弑君，友珪以子弑父，一也。与弑即位逾年改元，
《春秋》之法，皆以君书，而友珪不得列于本纪，何也？且
父子之恶均夺其子，是与其父也，岂《春秋》之旨哉？予
应之曰：“梁事著矣。其父之恶，不待与夺其子而后彰，
然末帝之志，不可以不伸也。《春秋》之法，君弑而贼不
讨”者，国之臣子任其责。予于友珪之事，所以伸讨贼
者之志也。